Σύγκριση του επιπέδου της εβδομαδιαίας φυσικής δραστηριότητας παιδιών της Ε΄ και της ΣΤ΄ τάξης δημοτικού σχολείου, με και χωρίς κινητικές δυσκολίες
Creators: name: Χασιώτου, Αναστασία Γεωργίου
Publisher: name: Aristotle University of Thessaloniki
Year: 2016
Subjects: Φυσική Δραστηριότητα
Βηματόμετρα
Κινητικές Δυσκολίες
Physical activity
Pedometers
Movement Difficulties

description: Στόχος της παρούσας έρευνας ήταν να συγκρίνει το επίπεδο της εβδομαδιαίας φυσικής δραστηριότητας παιδιών της Ε και ΣΤ τάξης του δημοτικού σχολείου, με και χωρίς κινητικές δυσκολίες. Οι συμμετέχοντες (n=150) αξιολογήθηκαν με βάση τη δοκιμασία Moovement ABC-2 Test ώστε να διερευνηθεί το επίπεδο κινητικού συντονισμού και να εξεταστεί σε ποιο βαθμό υπήρχαν παιδιά με κινητικές δυσκολίες. Στη συνέχεια, τα παιδιά που βρέθηκαν να έχουν κινητικές δυσκολίες (n=21) αποτέλεσαν την μία ομάδα που συγκρίθηκε αντιστοίχως με την ομάδα (n=21) που αποτελούταν από παιδιά χωρίς κινητικές δυσκολίες. Το επίπεδο της φυσικής δραστηριότητας μετρήθηκε με τη χρήση βηματομέτρων τύπου YAMAX power walker EX510, για διάστημα 5 ημερών και καθ’όλη τη διάρκεια της ημέρας (Δευτέρα ως Παρασκευή). Οι μετρήσεις αυτές συμπληρώθηκαν και ενισχύθηκαν κι από το ερωτηματολόγιο αυτοαναφοράς (Godin, Leisure-time exercise), που υπολογίζει το συνολικό δείκτη της εβδομαδιαίας σωματικής δραστηριότητας. Τα αποτελέσματα έδειξαν ότι το επίπεδο φυσικής δραστηριότητας για τα παιδιά με κινητικές δυσκολίες ήταν στατιστικά σημαντικά χαμηλότερο από εκείνο των παιδιών χωρίς κινητικές δυσκολίες, στις μεταβλητές βήματα, θερμίδες, απόσταση που διανύθηκε, λίπος που καταναλώθηκε, χρόνο δραστηριότητας, βήματα ανά λεπτό και στο δείκτη βασικού μεταβολισμού. Ωστόσο, δε βρέθηκε σημαντική διαφορά στην ταχύτητα βηματισμού στις δύο ομάδες. Τα αποτελέσματα του ερωτηματολογίου φανέρωσαν και πάλι στατιστικά σημαντική διαφορά στο επίπεδο της συνολικής φυσικής δραστηριότητας ανάμεσα στις δύο ομάδες, με τα παιδιά με κινητικές δυσκολίες να εμφανίζουν χαμηλότερο επίπεδο φυσικής δραστηριότητας. Τα παραπάνω συμπεράσματα συζητήθηκαν σε σχέση με προηγούμενες έρευνες, πανελλήνιες και διεθνείς, προτείνοντας πιθανές πρακτικές εφαρμογές για την βελτίωση του μαθήματος της φυσικής αγωγής, ώστε να επιτευχθεί μια πιο επιτυχής συμπερίληψη των παιδιών με κινητικές δυσκολίες.
description: The purpose of the current study was to compare the level of the weekly physical activity of fifth and sixth graders in primary school, both with and without movement difficulties. Firstly, the participants (n=150) were assessed by the Movement ABC-2 for the detection of any movement difficulties. Based on the results of the above test, two groups of children were recruited (n=21 for each group), the experimental group was consisting of children with movement difficulties and the control group of children without movement difficulties, respectively. Physical activity levels for both groups were measured using the pedometers YAMAX power walker EX-51- from Monday to Friday, on a daily basis. This was also supplemented by a self-report questionnaire (Godin Leisure-time exercise) which estimated the total intensity of children’s weekly physical activity. The findings indicated that the level of physical activity of children with movement difficulties was significantly lower than that of the control group, in terms of steps, calories, fat, distance, time of activity, steps per minute and METS. However, there was no significant differences in terms of velocity in stepping. The results regarding the self-report questionnaire revealed significant differences in the total score of the weekly physical activity, placing once again the children with movement difficulties in a disadvantaged position. The findings are discussed in relation to previous research, both in Greece and internationally, addressing potential implications for policy and practice for students in upper primary s